L'Òrgan Gestor de Platges es reuneix per a posar a punt la temporada estival
08 d’abril 2016

​![](/media/2webyzet/__c_reunion-playas.jpg)

Ahir va tenir lloc la reunió amb l'Òrgan Gestor de Platges, convocada pel regidor delegat de platges, José Vicente Muñoz. El motiu de la reunió, a la qual han assistit tots els departaments que intervenen en la gestió de Platges, Policia Local, SAG, Protecció Civil, el departament de Contractació i el departament de Platges, ha sigut la planificació i revisió i certificació de la qualitat de les platges de la temporada 2016 de platges. 

El regidor delegat de Platges, José Vicente Muñoz, ha explicat que **“hem tractat tots els temes de rellevància que concerneixen a les nostres platges, concretament, les condicions dels establiments expenedors de menjar i beguda, la posada a punt de la coordinació dels serveis de seguretat, i la neteja de platges, amb la finalitat de millorar tots els aspectes que tenim en les mateixes”.** El delegat de Platges ha declarat que **“l'objectiu és fer de la nostra ciutat una destinació turística de primer ordre, i que les platges del municipi siguen el complement perfecte al patrimoni històric, industrial i l'oferta cultural de la localitat”.** José Vicente Muñoz ha expressat que **“des de la delegació estem treballant perquè les nostres platges tornen a aconseguir les tres banderes blaves i seguisquen sent les platges més accessibles, com ja es va aconseguir l'any passat”.** El regidor delegat de Platges també ha informat que **“com a novetat enguany estem treballant per a oferir altres serveis com una ludoteca i accions per a millorar el punt accessible de la platja del Port de Sagunt”.**

Des de la delegació de Platges de l'Ajuntament de Sagunt han informat que tal com ha succeït en els anys anteriors, les platges de Port de Sagunt, Almardà i Corinto estan passant les auditories i gestions necessàries per a tornar a obtenir les seues banderes blaves de qualitat i estan a l'espera de la decisió final que es coneixerà a la fi de maig o principis de juny. Pel que fa a les millores del punt accessible, s'està estudiant la possibilitat de posar una passarel·la de goma de posar i treure que facilite el treball als voluntaris, a l'hora d'acostar als usuaris d'aquest punt al mar. Des de platges també informen que una de les grans novetats d'enguany és que el servei de salvament i socorrisme torna a ser gestionat directament per l'Ajuntament de Sagunt i no a través d'adjudicació a empreses.

*   [](http://www.facebook.com/sharer.php?u=https://aytosagunto.es/va/actualitat/l-organ-gestor-de-platges-es-reuneix-per-a-posar-a-punt-la-temporada-estival-1/ "Facebook")
*   [](http://twitter.com/share?url=https://aytosagunto.es/va/actualitat/l-organ-gestor-de-platges-es-reuneix-per-a-posar-a-punt-la-temporada-estival-1/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-organ-gestor-de-platges-es-reuneix-per-a-posar-a-punt-la-temporada-estival-1/ "Linked In")
*   [](mailto:?body=https://aytosagunto.es/va/actualitat/l-organ-gestor-de-platges-es-reuneix-per-a-posar-a-punt-la-temporada-estival-1/)